Α4-0132/96

Απόφαση με την οποία χορηγείται απαλλαγή για την εκτέλεση του προϋπολογισμού για το οικονομικό έτος 1994 - ΤΜΗΜΑ Ι - ΕΥΡΩΠΑΙΚΟ ΚΟΙΝΟΒΟΥΛΙΟ

Το Ευρωπαϊκό Κοινοβούλιο,

- έχοντας υπόψη τον Κανονισμό του και ιδίως το άρθρο 166, παράγραφος 3,

- έχοντας υπόψη το άρθρο 77 του Δημοσιονομικού Κανονισμού και το άρθρο 13 των εσωτερικών κανόνων για την εκτέλεση του προϋπολογισμού του Ευρωπαϊκού Κοινοβουλίου,

- έχοντας υπόψη τον ετήσιο λογαριασμό διαχείρισης και τον δημοσιονομικό ισολογισμό για το οικονομικό έτος 1994 (SEC(95)0254),

- έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 1994 ((ΕΕ C 303 της 14.11.1995)),

- έχοντας υπόψη την έκθεση της Επιτροπής Ελέγχου του Προϋπολογισμού (Α4- 0132/96),

1. διαπιστώνει τα στοιχεία που κλείνουν τους λογαριασμούς του Ευρωπαϊκού Κοινοβουλίου για το οικονομικό έτος 1994 ως εξής:

Χρησιμοποίηση των πιστώσεων Κυρίως πιστώσεις Πιστώσεις μεταφερ-

σε Ecu του οικ. έτους 1994 θείσες από το οικ.

έτος 1993

Άρθρο 7,1 β) Άρθρο 7,1 α)

Διαθέσιμες πιστώσεις 665.910.000,00 59.043.315,13 -

Αναληφθείσες υποχρεώσεις

πληρωμών 652.762.810,47 - -

Πραγματοποιηθείσες πληρωμές 595.688.023,43 50.659.564,21 -

Πιστώσεις μεταφερθείσες

στο 1995:

- Άρθρο 7,1 β) 57.074.787,04 -

Δημοσιον. Κανον.

- Άρθρο 7,1 α)

Δημοσ. κανόν.

Πιστώσεις προς ακύρωση 13.147.189,53 8.383.750,92 -

Δημοσιονομικός ισολογισμός στις 31 Δεκεμβρίου 1994: 133.111.782

2. εκφράζει τη λύπη του για το γεγονός ότι η ειδική έκθεση αριθ. 5/95 του Ελεγκτικού Συνεδρίου σχετικά με τη σύμβαση πλαίσιο για την κατασκευή του ημικυκλίου του Κοινοβουλίου στο Στρασβούργο εξετάζει τυπικές μόνο πτυχές της υπόθεσης;

3. συμφωνεί εν τούτοις με το Ελεγκτικό Συνέδριο ότι, σύμφωνα με τον Δημοσιονομικό Κανονισμό, δεν μπορεί να υπάρξει μία εκ των πραγμάτων θεώρηση ή άρνηση θεώρησης;

4. αποδοκιμάζει το γεγονός ότι, παρά το σημαντικότατο χρηματοδοτικό μέγεθος του έργου, η απόφαση για την υπογραφή της σύμβασης του Στρασβούργου ελήφθη χωρίς καμία συνεκτίμηση του ανώτατου ορίου της κατηγορίας 5 (δαπάνες διοικητικής λειτουργίας) των δημοσιονομικών προοπτικών; κρίνει, υπό τις συνθήκες αυτές, απαραίτητο να διασφαλισθεί η συνοχή και η αποτελεσματικότητα των αποφάσεων των αρμοδίων οργάνων του Κοινοβουλίου ως σκέλους της αρμόδιας για τον προϋπολογισμό αρχής;

5. αναθέτει στον Γενικό Γραμματέα να παρουσιάσει στα αρμόδια όργανα του Κοινοβουλίου εναλλακτικές λύσεις για τη χρηματοδότηση των μεγάλων κτιριοδομικών έργων σε περίπτωση μη αναθεώρησης ή ανάρμοστης αναθεώρησης της κατηγορίας 5 των δημοσιονομικών προοπτικών, ώστε το Κοινοβούλιο να μπορέσει να ανταποκριθεί στις σχετικές συμβατικές του υποχρεώσεις;

6. αποδοκιμάζει το γεγονός ότι η σύμβαση δεν έφερε προηγούμενη θεώρηση του δημοσιονομικού ελεγκτή και εντούτοις υπεγράφη;

7. λαμβάνει υπό σημείωση την έκθεση σχετικά με τη διαχείριση και την αποτελεσματικότητα των προγραμμάτων και συστημάτων πληροφορικής του Κοινοβουλίου, η οποία εκπονήθηκε μετά από εξωτερικό λογιστικό έλεγχο; αναμένει την ολοκλήρωση του εν λόγω ελέγχου, που διενεργήθηκε από το Ελεγκτικό Συνέδριο, σχετικά με τη χρησιμοποίηση της πληροφορικής στα διάφορα θεσμικά όργανα, ώστε να μπορέσει να συναγάγει τα ενδεικνυόμενα συμπεράσματα;

8. αποδοκιμάζει τη σημαντική καθυστέρηση την οποία εμφανίζει η δημοσίευση των πλήρων πρακτικών των συζητήσεων ως παραρτήματος της Επίσημης Εφημερίδας των Ευρωπαϊκών Κοινοτήτων; ζητεί από τις αρμόδιες διοικητικές αρχές να λάβουν τα αναγκαία μέτρα ώστε η εν λόγω δημοσίευση να πραγματοποιείται όσο το δυνατόν συντομότερα;

9. επιμένει, στο μέτρο που καθίσταται αναπόφευκτη η προσφυγή στους επικουρικούς υπαλλήλους, ότι αυτοί πρέπει να επιλέγονται σε όσο το δυνατόν ευρύτερη βάση; αναθέτει στον Γενικό Γραμματέα να υποβάλει έκθεση στην Επιτροπή Ελέγχου του Προϋπολογισμού σχετικά με την πολιτική του οργάνου όσον αφορά την πρόσληψη επικουρικών υπαλλήλων, και ιδίως τον τρόπο με τον οποίο εφαρμόσθηκαν οι κανόνες της πολιτικής για την ισότητα μεταξύ ανδρών και γυναικών, εγκαίρως για την πρώτη ανάγνωση του προϋπολογισμού 1997;

10. υπογραμμίζει ότι η διαφορά ύψους 4.136.125 FB μεταξύ του ταμείου και των λογιστικών εγγραφών, ποσό που αποκλείσθηκε από την απαλλαγή για το οικονομικό έτος 1982, θα πρέπει να τακτοποιηθεί όταν το εμποροδικείο του Λουξεμβούργου θα έχει αποφανθεί επί της προσφυγής που κατέθεσε στις 22 Μαρτίου 1995 το Ευρωπαϊκό Κοινοβούλιο κατά της Royale Belge S.A., εταιρείας με την οποία το Κοινοβούλιο συνήψε στις 30 Ιουνίου 1976 την ασφαλιστική σύμβαση στην οποία αναφέρεται το άρθρο 75 του Δημοσιονομικού Κανονισμού;

11. ανησυχεί για τη σημερινή και μελλοντική αποτελεσματικότητα της οργανωτικής δομής και της διοίκησης του Κοινοβουλίου, λαμβάνοντας υπόψη την εφαρμογή της Συνθήκης του Μάαστριχτ το 1994, την αύξηση του αριθμού των μελών και την συνεχή αύξηση του φόρτου εργασίας; αναθέτει στον Γενικό του Γραμματέα να υποβάλει, εντός προθεσμίας 18 μηνών, έκθεση με βάση ανεξάρτητη εξωτερική μελέτη σχετικά με τον τρόπο με τον οποίο το Κοινοβούλιο μπορεί να αυξήσει την αποτελεσματικότητα της διαχείρισης και των δομών του, έτσι ώστε να προετοιμαστεί για μελλοντικές διευρύνσεις και για την έκβαση της Διακυβερνητικής Διάσκεψης;

12. χορηγεί απαλλαγή στο Γενικό Γραμματέα του όσον αφορά την εκτέλεση του προϋπολογισμού για το οικονομικό έτος 1994;

13. εγκρίνει τη χορήγηση απαλλαγής στον υπόλογο για το οικονομικό έτος 1994.